Document ID: 32000D0532

32000D0532
L 226/3
SLUŽBENI LIST EUROPSKE UNIJE
03.05.2000.
ODLUKA KOMISIJE
od 3. svibnja 2000.
koja zamjenjuje Odluku 94/3/EZ o popisu otpada u skladu s člankom 1. točkom (a) Direktive Vijeća 75/442/EEZ o otpadu i Odluku Vijeća 94/904/EZ o utvrđivanju popisa opasnog otpada u skladu s člankom 1. stavkom 4. Direktive Vijeća 91/689/EEZ o opasnom otpadu
(priopćena pod brojem dokumenta C(2000) 1147)
(Tekst značajan za EGP)
(2000/532/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu Vijeća 75/442/EEZ od 15. srpnja 1975. o otpadu (1), kako se izmjenjuje Direktivom 91/156/EEZ (2), a posebno njezin članak 1. točku (a),
uzimajući u obzir Direktivu Vijeća 91/689/EEZ od 12. prosinca 1991. o opasnom otpadu (3), a posebno njezin članak 1. stavak 4. drugu alineju,
budući da:
(1)
Nekoliko država članica priopćilo je više kategorija otpada za koje smatraju da pokazuju jedno ili više svojstava navedenih u Prilogu III. Direktivi 91/689/EEZ.
(2)
Člankom 1. stavkom 4. Direktivi 91/689/EEZ zahtijeva se od Komisije da ispita priopćenja država članica radi izmjene popisa opasnog otpada utvrđenog u Odluci Vijeća 94/904/EZ (4).
(3)
Sav otpad koji je dodan na popis opasnog otpada potrebno je uključiti u Europski katalog otpada iz Odluke Komisije 94/3/EZ (5). Zbog povećanja transparentnosti sustava popisa i pojednostavljenja postojećih odredbi potrebno je uspostaviti jedan popis Zajednice, koji uključuje popis otpada iz Odluke 94/3/EZ i popis opasnog otpada iz Odluke 94/904/EZ.
(4)
Komisiji u ovom zadatku pomaže Odbor osnovan člankom 18. Direktive 75/442/EEZ.
(5)
Mjere propisane ovom Odlukom u skladu su s mišljenjem gore spomenutog Odbora,
DONIJELA JE OVU ODLUKU:
Članak 1.
Usvaja se popis iz Priloga ovoj Odluci.
Članak 2.
Smatra se da otpad koji je klasificiran kao opasni pokazuje jedno ili više svojstava navedenih u Prilogu III. Direktivi 91/689/EEZ i, vezano uz H3 do H8, H10 (6) i H11 tog Priloga, jedno ili više od sljedećeg:
-
temperaturu zapaljenja ≤ 55 oC,
-
jednu ili više tvari koje su klasificirane (7) kao vrlo otrovne pri ukupnoj koncentraciji ≥ 0,1 %,
-
jednu ili više tvari koje su klasificirane kao otrovne pri ukupnoj koncentraciji ≥ 3 %,
-
jednu ili više tvari koje su klasificirane kao štetne pri ukupnoj koncentraciji ≥ 25 %,
-
jednu ili više korozivnih tvari koje su klasificirane kao R35 pri ukupnoj koncentraciji ≥ 1 %,
-
jednu ili više korozivnih tvari koje su klasificirane kao R34 pri ukupnoj koncentraciji ≥ 5 %,
-
jednu ili više nadražujućih tvari koje su klasificirane kao R41 pri ukupnoj koncentraciji ≥ 10 %,
-
jednu ili više nadražujućih tvari koje su klasificirane kao R36, R37, R38 pri ukupnoj koncentraciji ≥ 20 %,
-
jednu ili više tvari iz kategorije 1 ili 2 za koje je poznato da su kancerogene pri ukupnoj koncentraciji ≥ 0,1 %,
-
jednu ili više tvari iz kategorije 1 ili 2 koje su toksične za reprodukciju, koje su klasificirane kao R60, R61 pri ukupnoj koncentraciji ≥ 0,5 %,
-
jednu ili više tvari iz kategorije 3 koje su toksične za reprodukciju, koje su klasificirane kao R62, R63 pri ukupnoj koncentraciji ≥ 5 %,
-
jednu ili više mutagenih tvari iz kategorije 1 ili 2, koje su klasificirane kao R46 pri ukupnoj koncentraciji ≥ 0,1 %,
-
jednu ili više mutagenih tvari iz kategorije 3, koje su klasificirane kao R40 pri ukupnoj koncentraciji ≥ 1 %.
Članak 3.
Na temelju dokaza u obliku dokumentacije, koje držatelj podnese na odgovarajući način, države članice mogu u iznimnim slučajevima odlučiti da određeni otpad koji je označen na popisu kao opasan ne pokazuje niti jednu od značajki navedenih u Prilogu III. Direktivi 91/689/EEZ. Ne dovodeći u pitanje članak 1. stavak 4. drugu alineju Direktive 91/689/EEZ, države članice mogu u iznimnim slučajevima odlučiti da otpad koji je označen na popisu kao neopasan pokazuje jednu ili više značajki navedenih u Prilogu III. Direktivi 91/689/EEZ. Države članice na godišnjoj osnovi obavještavaju Komisiju o svim donesenim odlukama. Komisija navedene odluke uspoređuje i ispituje je li u svjetlu tih novih odluka potrebno izmijeniti popis Zajednice o otpadu i opasnom otpadu.
Članak 4.
Države članice poduzimaju mjere potrebne za usklađivanje s ovom Odlukom najkasnije do 1. siječnja 2002.
Članak 5.
Odluka 94/3/EZ i Odluka 94/904/EZ stavljaju se izvan snage od 1. siječnja 2002.
Članak 6.
Ova je Odluka upućena državama članicama.
Sastavljeno u Bruxellesu 3. svibnja 2000.

Labels: 12
7
15
20